
Az újjászületés aspektusai a kortárs képzőművészetben

Kulcsszavak: újjászületés; jóllét; kortárs; képzőművészet; életszimbólumok
A dolgozat az újjászületés, születés tematikát dolgozza fel az egyén jóllétével foglalkozó elméleti háttérre alapozva, melyben többek között az egyén szükségletét, lehetőségeinek kibontakoztatását és személyiségének fejlődését vizsgálja.
A kutatás célja a pszichikai entrópia feloldása olyan művészettörténeti vonatkozásban fontos életszimbólumok beemelésével, mint a tojás, az alma és a gyökérzet. Ezeken a szimbólumokon keresztül kerülnek bemutatásra különböző elméletek, valamint saját elemzéseim a motívumokhoz kapcsolódó kortárs képzőművészek alkotásairól, amelyek összeköthetők bizonyos pszichológiai elméletekkel.
A szimbólumok és a műalkotások vizsgálata azt eredményezte, hogy rájöjjünk, hogy ezek ugyan egyéni megoldások, de mégis kollektív szinten is érvényesek lehetnek.



